ADDYSG, CYMRU Enwi a chychwyn 1 Enw'r Rheoliadau hyn yw Rheoliadau Addysg (Cymwysterau a Safonau Iechyd Athrawon) (Cymru) (Diwygio) 2002 a deuant i rym ar 17 Rhagfyr 2002. Diwygio'r Rheoliadau 2 Diwygir Rheoliadau Addysg (Cymwysterau a Safonau Iechyd Athrawon) (Cymru) 1999 fel a ganlyn. 3 Yn rheoliad 3(2) yn y man priodol yn nhrefn yr wyddor mewnosodir y diffiniad canlynol: mae i “corff llywodraethu” mewn perthynas â sefydliad addysg bellach yr un ystyr â “ governing body ” yn adran 90(1) o Ddeddf Addysg Bellach ac Uwch 1992 ); . 4 Bydd Atodlen 3 yn dod yn Rhan I o Atodlen 3, ac yn union o flaen paragraff 1 mewnosodir y pennawd “RHAN I”. 5 Yn Rhan I o Atodlen 3— a ym mharagraff 1(1)(b) yn lle'r geiriau o “ym mharagraffau 2 i 9” i “Gyngor Addysg Taleithiau Guernsey” rhowch “ym mharagraffau 2 i 11, ac os yw'n berson a grybwyllir ym mharagraff 7, 8, 10 neu 11 fod y datganiad a gyflwynwyd gan y corff argymell, Cyngor Addysg Taleithiau Guernsey neu'r awdurdod argymell”; b ym mharagraff 1(2) yn lle “9” rhowch “11”; c ym mharagraff 1(3) yn lle “7 neu 9” rhowch “7, 9, 10 neu 11” bob tro y maent yn digwydd; ch ar ôl paragraff 9 mewnosodwch y paragraffau canlynol— 10 1 Mae'r awdurdod argymell wedi cyflwyno argymhelliad i'r Cynulliad y dylid dyfarnu statws athro cymwysedig i berson a datganiad— a ei fod ar ddyddiad yr argymhelliad yn cael ei gyflogi fel athro mewn ysgol annibynnol; a b ei fod wedi'i asesu gan yr awdurdod argymell fel un sy'n bodloni'r safonau penodedig; ac c i ei fod cyn 1 Ionawr 1974 wedi cael cymwysterau sy'n bodloni gofynion paragraffau 12, 13, 14, 15, 16, 17 neu 18 o Ran II o'r Atodlen hon, neu ii ei fod cyn 1 Ionawr 1974 wedi cael gradd a roddwyd gan un o brifysgolion y Deyrnas Unedig neu gan y Cyngor Dyfarniadau Academaidd Cenedlaethol neu gan sefydliad estron, neu iii ei fod cyn 1 Medi 1989 wedi cael gradd a roddwyd gan un o brifysgolion y Deyrnas Unedig neu gan y Cyngor Dyfarniadau Academaidd Cenedlaethol neu gan sefydliad estron mewn mathemateg, ffiseg, cemeg, bioleg, botaneg, söoleg, ffisioleg, biocemeg neu ddaeareg; ac ch ei fod wedi'i gyflogi fel athro mewn ysgol annibynnol cyn 1 Medi 1989. 2 Yn y paragraff hwn— a ystyr “awdurdod argymell”— i yn achos athro nad yw'n bennaeth nac yn benadur, yw pennaeth neu benadur yr ysgol annibynnol y mae wedi'i gyflogi i addysgu ynddi; a ii yn achos pennaeth neu benadur, yw cadeirydd corff llywodraethu'r ysgol, neu os nad oes un, perchennog yr ysgol; b mae i “sefydliad estron” yr un ystyr ag ym mharagraff 2(2)(b); ac c mae i “safonau penodedig” yr un ystyr ag ym mharagraff 9(2)(b). 11 1 Mae'r awdurdod argymell wedi cyflwyno argymhelliad i'r Cynulliad y dylid dyfarnu statws athro cymwysedig i berson a datganiad— a ei fod ar ddyddiad yr argymhelliad yn cael ei gyflogi— i fel athro mewn sefydliad addysg bellach; neu ii fel hyfforddwr mewn ysgol yn unol â pharagraff 3 o Atodlen 2; b ei fod wedi'i asesu gan yr awdurdod argymell fel un sy'n bodloni'r safonau penodedig; c i ei fod cyn 1 Ionawr 1974 wedi cael cymwysterau sy'n bodloni gofynion paragraffau 12, 13, 14, 15, 16, 17 neu 18 o Ran II o'r Atodlen hon; neu ii ei fod cyn 1 Ionawr 1974 wedi cael gradd a roddwyd gan un o brifysgolion y Deyrnas Unedig neu gan y Cyngor Dyfarniadau Academaidd Cenedlaethol neu gan sefydliad estron; neu iii ei fod cyn 1 Medi 1989 wedi cael gradd a roddwyd gan un o brifysgolion y Deyrnas Unedig neu gan y Cyngor Dyfarniadau Academaidd Cenedlaethol neu gan sefydliad estron mewn mathemateg, ffiseg, cemeg, bioleg, botaneg, söoleg, ffisioleg, biocemeg neu ddaeareg; ch ei fod wedi'i gyflogi fel athro mewn sefydliad addysg bellach cyn 1 Medi 1989; d ei fod yn dal Tystysgrif mewn Addysg neu Dystysgrif Addysg i Raddedigion; ac dd ym marn yr awdurdod argymell, ei fod yn meddu ar ddigon o brofiad addysgu i allu addysgu disgyblion o 14 oed i 19 oed. 2 Yn y paragraff hwn— a ystyr “awdurdod argymell”— i yn achos athro nad yw'n bennaeth nac yn benadur, yw pennaeth neu benadur y sefydliad addysg bellach y mae'r person yn cael ei gyflogi i addysgu ynddo; a ii yn achos pennaeth neu benadur, yw cadeirydd y corff llywodraethu; b mae i “sefydliad estron” yr un ystyr ag ym mharagraff 2(2)(b); ac c mae i “safonau penodedig” yr un ystyr ag ym mharagraff 9(2)(b). . 6 Ar ôl Rhan I o Atodlen 3 mewnosodwch y Rhan ganlynol— RHAN II Celfyddyd 12 Gofynion y paragraff hwn yw bod y person— a wedi cael cyn 1 Ionawr 1965 gymhwyster— i Diploma Prifysgol Llundain mewn Celfyddyd Cain (Ysgol Slade), ii Diploma Aelodaeth Gyswllt o Goleg Brenhinol Celfyddyd ( ARCA ) neu Feistr Celfyddyd Coleg Brenhinol Celfyddyd ( M Art (RCA) ), iii Diploma Dylunydd Coleg Brenhinol Celfyddyd ( Des RCA ) neu Dystysgrif Dylunydd Coleg Brenhinol Celfyddyd ( Cert Des RCA ) neu Feistr Dylunio Coleg Brenhinol Celfyddyd ( M Des (RCA) ), iv Tystysgrif Ysgolion yr Academi Frenhinol a ddyfarnwyd ar ôl cwblhau'r cwrs yn yr Academi yn llwyddiannus, neu v Diploma mewn Celfyddyd a Dylunio a ddyfarnwyd gan y Cyngor Cenedlaethol dros Ddiplomâu mewn Celfyddyd a Dylunio; neu b wedi cael cymhwyster a bennir ym mharagraffau (i) i (v) o is-baragraff (a) ar 1 Ionawr 1965 neu ar ôl hynny, a chyn cael y cymhwyster hwnnw ei fod wedi sicrhau'r cymwysterau addysg gofynnol y mae eu hangen i gael mynediad i goleg addysg cydnabyddedig. Gwaith llaw 13 Gofynion y paragraff hwn yw bod y person wedi cael Tystysgrif Athro mewn Gwaith Llaw Sefydliad Dinas ac Urddau Llundain, cyn 1 Ionawr 1961. Cerddoriaeth 14 Gofynion y paragraff hwn yw bod y person— a wedi cael cymhwyster— i Diploma Graddedigion Ysgol Gerdd Birmingham ( GBSM ), ii Diploma Graddedigion Ysgol Gerdd y Guildhall ( GGSM ), iii Diploma Graddedigion Coleg Cerdd Llundain ( GLCM ), iv Diploma Graddedigion Ysgol Gerdd y Northern ( GNSM ), v Gradd Meistr mewn Cerddoriaeth Coleg Brenhinol Cerddoriaeth ( M Mus, RCM ), vi Diploma Cymrodoriaeth Coleg Brenhinol yr Organyddion ( FRCO ), vii Diploma Graddedigion Coleg Cerdd y Royal Manchester ( GRSM (Manchester) ), viii Diploma Graddedigion yr Ysgolion Brenhinol Cerdd ( GRSM ), neu ix Diploma Graddedigion Coleg Cerdd Trinity ( GTCL ); neu b wedi cael cyn 1 Ionawr 1964 gymhwyster— i Diploma Ysgol Gerdd Birmingham a ddyfarnwyd ar ôl cwblhau'n llwyddiannus y cwrs dwy-flynedd i hyfforddi athrawon ar gyfer Aelodaeth Gyswllt o Ysgol Gerdd Birmingham ( ABSM ) (TTD), neu Ddiploma Aelodaeth Gyswllt o Ysgol Gerdd Birmingham (ABSM) (Athro) ar gyfer unrhyw offeryn neu'r llais a hwnnw'n gymhwyster a ddyfarnwyd ar ôl cwblhau'n llwyddiannus y cwrs amser-llawn o dair blynyedd neu gyfnod o astudiaeth ran-amser, ii Tystysgrif Addysgu Liphook, Ysgol Ewrhythmeg Dalcroze Llundain, a ddyfarnwyd ar ôl cwblhau'n llwyddiannus y cwrs tair blynedd a ddaeth i ben ar 31 Rhagfyr 1955 neu cyn hynny, iii Tystysgrif Canolfan Hyfforddi Cymdeithas Dalcroze (Gorfforedig) a ddyfarnwyd ar ôl cwblhau'n llwyddiannus y cwrs tair blynedd a ddaeth i ben ym 1954 neu 1955, iv Tystysgrif Ysgol Ewrhythmeg Llundain Cymdeithas Dalcroze (Gorfforedig) a ddyfarnwyd ar ôl cwblhau'n llwyddiannus y cwrs tair blynedd a ddaeth i ben ar 1 Ionawr 1956 neu ar ôl hynny, v Diploma Addysg Gerddorol i Ysgolion Coleg a Chanolfan Gelfyddydau Dartington, vi Aelodaeth Gyswllt o Ysgol Gerdd y Guildhall ( AGSM ) neu Drwyddedog Ysgol Gerdd y Guildhall ( LGSM ) gyda Diploma Athro arbennig (Cerddoriaeth) neu Ddiploma Athro AGSM neu LGSM (boed hynny ar gyfer offeryn neu fel arall) neu AGSM neu LGSM mewn Hyfforddiant Clywedol a Gwerthfawrogi Cerddoriaeth neu AGSM neu LGSM mewn Canu Dosbarth a Hyfforddi'r Llais, vii Diploma mewn Cerddoriaeth Coleg Technoleg Huddersfield, viii Diploma Athro Trwyddedog Coleg Cerdd Llundain ( LLCM (TD) ) mewn offeryn, neu'r llais neu (os y'i cafwyd erbyn 31 Rhagfyr 1960 fan bellaf) mewn Cerddoriaeth Ysgol neu LLCM mewn Cerddoriaeth Ysgol, ix Diploma Cyswllt Addysg Gerddorol Ysgol Gerdd y Northern, x Diploma Athro Trwyddedog yr Academi Frenhinol Gerdd ( LRAM ) (boed hynny ar gyfer offeryn neu fel arall) neu LRAM mewn Hyfforddiant Clywedol neu LRAM mewn Meithrin Llais a Chanu Dosbarth, xi Diploma Athro Aelodaeth Gyswllt o'r Coleg Brenhinol Cerdd ( ARCM ) (boed hynny ar gyfer offeryn neu fel arall), xii Aelodaeth Gyswllt o Goleg Brenhinol Cerdd y Royal Manchester ( ARMCM ) neu ARMCM (Cerddoriaeth Ysgol), xiii Diploma Athro Trwyddedig Coleg Cerdd Trinity, Trwyddedog Coleg Trinity Llundain ( LTCL ) (boed hynny ar gyfer offeryn neu fel arall) neu Gymrodoriaeth, FTCL neu Ddiploma Addysg Gerddorol ar gyfer Ysgolion ( LTCL Mus Ed ), xiv Diploma mewn Cerddoriaeth unrhyw un o Golegau Prifysgol Cymru, neu xv Trwyddedog yr Ysgolion Brenhinol Cerdd ( LRSM ) neu Ddiploma Athro'r Ysgolion Brenhinol Cerdd (boed hynny ar gyfer offeryn neu fel arall); a chyn cael y cymhwyster y cyfeiriwyd ato yn is-baragraff (a) neu (b) yr oedd wedi sicrhau'r cymwysterau addysg gofynnol yr oedd eu hangen ar gyfer mynediad i goleg addysg cydnabyddedig. Gwniadwaith a Phynciau Cartref 15 Gofynion y paragraff hwn yw bod y person wedi cael cymhwyster— a dwy dystysgrif mewn gwahanol bynciau gwniadwaith Sefydliad Dinas ac Urddau Llundain, y mae rhaid i un ohonynt fod yn Dystysgrif Athro, b Tystysgrif Athrawon Technegol Sefydliad Dinas ac Urddau Llundain a ddyfarnwyd o 1955 i 1964 a dwy Dystysgrif y Sefydliad mewn gwahanol bynciau gwniadwaith, y mae rhaid i un ohonynt fod yn dystysgrif uwch, neu c Tystysgrif Athro Pynciau Cartref (Addysg Bellach) Sefydliad Dinas ac Urddau Llundain a ddyfarnwyd o 1956 i 1970, ynghyd â'r canlynol— i dwy Dystysgrif y Sefydliad mewn gwahanol bynciau gwniadwaith y mae rhaid i un ohonynt fod yn dystysgrif uwch, neu ii Tystysgrif y Sefydliad mewn Coginio Cartref Uwch a Thystysgrif y Sefydliad mewn Gwyddor Tŷ neu Reoli Cartref. Pynciau Gwyddonol 16 Gofynion y paragraff hwn yw bod y person wedi cael cymhwyster— a Aelodaeth Gyswllt o Goleg Brenhinol Gwyddoniaeth (Llundain), b Aelodaeth neu Aelodaeth Gysylltiol y Sefydliad Ffiseg gan gynnwys cymhwyster Aelodaeth Gyswllt neu Raddedig y Sefydliad a gafwyd cyn 1 Mawrth 1971, c Aelodaeth Gyswllt neu Raddedig Sefydliad Brenhinol Cemeg, neu ch Aelodaeth o'r Sefydliad Bioleg. Lleferydd a Drama 17 Gofynion y paragraff hwn yw bod y person wedi cael cymhwyster— a Diploma Addysgu a ddyfarnwyd ar ôl cwblhau'n llwyddiannus y cwrs tair blynedd yn Ysgol Ganolog Hyfforddiant Lleferydd a Chelfyddyd Drama (Ysgol Ganolog Lleferydd a Drama wedi hynny), b Diploma Addysgu mewn Lleferydd a Drama a ddyfarnwyd ar ôl cwblhau'n llwyddiannus y cwrs tair blynedd yn yr Academi Frenhinol Gerdd, c Diploma Addysgu mewn Lleferydd a Drama a ddyfarnwyd ar ôl cwblhau'n llwyddiannus y cwrs tair blynedd yng Ngholeg Newydd Lleferydd a Drama, ch Diploma Athro Aelodaeth Gyswllt o Ysgol Cerdd a Drama'r Guildhall (AGSM) mewn Lleferydd a Drama a ddyfarnwyd ar ôl cwblhau'n llwyddiannus y cwrs tair blynedd yn Ysgol Cerddoriaeth a Drama'r Guildhall cyn 1 Ionawr 1960, d Diploma a ddyfarnwyd ar ôl cwblhau'n llwyddiannus y cwrs tair blynedd mewn Lleferydd a Drama a gynhaliwyd gan Goleg Hyfforddiant Lleferydd a Drama Rose Bruford (Coleg Lleferydd a Drama Rose Bruford wedi hynny), dd Tystysgrif Athro a ddyfarnwyd ar ôl cwblhau'n llwyddiannus y cwrs hyfforddiant amser-llawn o dair blynedd mewn Lleferydd a Drama a gynhaliwyd gan Ysgol Gerdd y Northern tan 1968, e Diploma a ddyfarnwyd ym 1969 ar ôl cwblhau'n llwyddiannus y cwrs hyfforddiant amser-llawn o dair blynedd ar gyfer athrawon Lleferydd a Drama yng Ngholeg Celfyddyd a Dylunio Manceinion, neu f Diploma a ddyfarnwyd o 1970 ymlaen ar ôl cwblhau'n llwyddiannus y cwrs hyfforddiant amser-llawn o dair blynedd ar gyfer athrawon Lleferydd a Drama ym Mholytechnig Manceinion, a chyn cael cymhwyster y cyfeirir ato yn is-baragraffau (a) i (f) ei fod wedi sicrhau'r cymwysterau addysg gofynnol yr oedd eu hangen ar gyfer mynediad i goleg addysg cydnabyddedig. Cymwysterau eraill 18 Gofynion y paragraff hwn yw bod y person wedi cael cymhwyster— a Diploma Cenedlaethol Uwch, b Tystysgrif Genedlaethol Uwch, c Diploma mewn Technoleg a ddyfarnwyd gan y Cyngor Cenedlaethol dros Ddyfarniadau Technolegol neu'r Cyngor Dyfarniadau Academaidd Cenedlaethol, neu ch Tystysgrif A Undeb neu Sefydliad Cenedlaethol Froebel a ddyfarnwyd ar ôl cwblhau cwrs tair blynedd yn llwyddiannus. 19 Yn y Rhan hon ystyr “y cymwysterau addysg gofynnol y mae eu hangen i gael mynediad i goleg addysg cydnabyddedig” yw lleiafswm o bum cymhwyster lefel gyffredin y Dystysgrif Gyffredinol Addysg, neu gymhwyster cyfatebol. . Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 D. Elis-Thomas Llywydd y Cynulliad Cenedlaethol 27 Tachwedd 2002